РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**Фонд за пружање помоћи избеглим,**

**прогнаним и расељеним лицима**

Управни одбор

Дана: 26.04.2018. године

ЈН МВ 03/18

На основу члана 19.Статута Фонда за пружање помоћи избеглим, прогнаним и расељеним лицима, члана 108.Закона о јавним набавкама („Службени гласник РС“ број 124/2012, 14/2015 и 68/2015)и Извештаја о стручној оцени понуда Комисије за јавну набавку услуга превоза ЈН МВ 03/18 од 25.04.2018. године, Управни одбор Фонда за пружање помоћи избеглим, прогнаним и расељеним лицима на седници одржаној дана 26.04.2018. године, донео је следећу

**ОДЛУКУ О ДОДЕЛИ УГОВОРА**

**у поступку јавне набавке услуга превоза**

**(ЈН МВ 03/18)**

У поступку јавне набавке услуга превоза (шифра: ЈН МВ 03/18), за коју је позив објављен на Порталу јавних набавки и интернет страници Наручиоца дана 10. априла 2018. године, **уговор се додељује** понуђачу „Feniks GiZ“,Д.О.О.Јазовник, Јеврејска 24, Нови Сад , ПИБ 101403607 , матични број 06345581, чија је понуда број 928 од 19. априла 2018. године која износи 167.700,00 динара без пореза на додату вредност по обрту, односно 670.800,00 динара без пореза на додату вредност укупно, оцењена као најповољнија.

***О б р а з л о ж е њ е***

На основу Закона о јавним набавкама („Службени гласник РС“, број 124/2012, 14/2015 и 68/2015), Управни одбор Фонда за пружање помоћи избеглим, прогнаним и расељеним лицима је дана 10. априла 2018. године у својству Наручиоца донео Одлуку о јавној набавци мале вредности број ЈН МВ 03/18 и образовао Комисију за јавну набавку услуга превоза (у даљем тексту: Комисија).

Задатак Комисије је био да спроведе поступак јавне набавке, односно да припреми и објави позив за подношење понуда и конкурсну документацију, да по потреби сачини измене или допуне конкурсне документације, додатне информације или објашњења у вези са припремањем понуда, да отвори, прегледа, оцени и рангира понуде, сачини писмени извештај о стручној оцени понуда и припреми предлог одлуке о додели уговора или предлог одлуке о обустави поступка јавне набавке, да одлучи поводом поднетог захтева за заштиту права, као и да предузима друге радње у поступку јавне набавке, у оквиру своје надлежности.

Предмет јавне набавке су услуге превоза, назив и ознака из општег речника набавке: 60170000 - најам возила за превоз путника са возачем у свему према спецификацији садржаној у конкурсној документацији.

Процењена вредност јавне набавке износи200.000,00динара без урачунатог пореза на додату вредност **по обрту**, односно **800.000,00** без урачунатог пореза на додату вредност **укупно**.

Наручилац је спровео поступак јавне набавке мале вредности, у складу са чланом 39. став 2. Закона о јавним набавкама (у даљем тексту: ЗЈН).

Наручилац је Позив за подношење понуда за предметну набавку објавио на Порталу јавних набавки и интернет страници Наручиоца, дана 10. априла 2018. године, у складу са Чланом 57. ЗЈН.

**БЛАГОВРЕМЕНО**, односно до дана 19.04.2018.године до 10:00 часова, приспеле су понуде следећих понуђача:

|  |  |  |  |
| --- | --- | --- | --- |
| **Редни**  **Број** | **Назив или шифра понуђача** | **Датум пријема** | **Време пријема (сат)** |
|  | Д.О.О. „Daly America“, Саве Вуковића 25, Нови Сад | 19.04.2018.г | 08:10ч |
|  | „Vučko tours“, Ветерник, Ластина 53, Нови Сад | 19.04.2018.г | 09:57ч |
|  | „Feniks GiZ“,Д.О.О.Јазовник, Јеврејска 24, Нови Сад | 19.04.2018.г | 09:58ч |

**НЕБЛАГОВРЕМЕНИХ ПОНУДА** није било.

О поступку јавног отварања понуда вођен је записник, који је понуђачима достављен у законском року.

Записник о отварању понуда за јавну набавку услуга превоза (шифра јавне набавке: ЈН МВ 03/18), од 19. априла 2018. године чини саставни део овог извештаја.

Наручилац је предметном конкурсном документацијом одредио да ће се као критеријум за оцењивање и рангирање понуда применити ''најнижа понуђена цена''.

Имајући у виду Извештај, а након детаљног прегледа понуда, Комисија је констатовала следеће:

Понуду су поднели понуђачи: Д.О.О. „Daly America“, Саве Вуковића 25, Нови Сад, „Vučko tours“, Ветерник, Ластина 53, Нови Сад, „Feniks GiZ“,Д.О.О.Јазовник, Јеврејска 24, Нови Сад.

Понуда број 03/18-1 од 19. априла 2018. године, укупне понуђене цене од 129.000,00 динара без ПДВ-а по обрту, односно 516.000,00 динара без ПДВ-а укупно, понуђача Д.О.О. „Daly America“, Саве Вуковића 25, Нови Сад, садржи битне недостатке: понуђач је доставио тражено средство обезбеђења, **без** картона депонованих потписа, супротно захтеву из Конкурсне документације (поглавље V, тачка 12.) Имајући у виду наведено, предметна понуда је одбијена као неприхватљива, сходно Члану 106. И 107. ЗЈН.

Понуда број ЈН МВ 03/18-2 од 19. априла 2018. године, укупне понуђене цене 147.400,00 динара по тури, без ПДВ-а, односно 589.600,00 динара укупно без ПДВ-а, понуђача „Vučko tours“, Ветерник, Ластина 53, Нови Сад садржи битне недостатке: наручилац **није** доказао да испуњава додатне услове. Наручилац је конкурсном документацијом (Образац IV тачка 1.2.) у одељку који се односи на испуњеност додатних услова захтевао да Понуђач који учествује у поступку има у радном односу најмање четири возача „Д“ категорије. Понуђач је доставио тражене доказе за **три** запослена лица, супротно захтеву из Конкурсне документације. Имајући у виду наведено, предметна понуда је одбијена као неприхватљива, сходно Члану 106. И 107. ЗЈН

Понуда број ЈН МВ 03/18-3 од 19. априла 2018. године, укупне понуђене цене 167.700,00 динара по тури, без ПДВ-а, односно 670.800,00 динара укупно без ПДВ-а, понуђача „Feniks GiZ“,Д.О.О.Јазовник, Јеврејска 24, Нови Сад прихватљива је, исправна и благовремена, понуђач је доставио доказе о испуњености свих обавезних и додатних услова за учешће у поступку, у складу са поглављем IV Конкурсне документације.

Комисија, после стручне оцене понуда, констатовала је да је да је у поступку јавне набавке услуга превоза (шифра: ЈН МВ 03/18), најповољнија понуда број ЈН МВ 03/18-3 од 19. априла 2018. године, понуђача „Feniks GiZ“,Д.О.О.Јазовник, Јеврејска 24, Нови Сад , ПИБ 101403607 , матични број 06345581 и предложила Наручиоцу да додели уговор о набавци услуга превоза наведеном понуђачу.

Предложени понуђач набавку извршава самостално.

Наручилац је прихватио предлог Комисије за јавну набавку услуга превоза ЈН МВ 03/18 да се понуђачу „Feniks GiZ“,Д.О.О.Јазовник, Јеврејска 24, Нови Сад, ПИБ 101403607 , матични број 06345581, додели уговор о јавној набавци, те је одлучено као у диспозитиву.

**ПОУКА О ПРАВНОМ ЛЕКУ:**

Против ове одлуке понуђач може поднети Наручиоцу захтев за заштиту права у року од пет дана од дана објављивања на Порталу јавних набавки (Члан 149. ЗЈН).

ПРЕДСЕДНИЦА УПРАВНОГ ОДБОРА ФОНДА

Нада Остојић Агбаба, с.р.